'''''The Julekalender''''' er en dansk [[voksen-julekalender|julekalender]] fra [[1991]], som er skrevet og instrueret af Hans-Erik Saks og komikergruppen [[De Nattergale]] og produceret af Saks Film for [[TV 2]]. Julekalenderen blev sendt på [[TV 2]] for første gang i 1991, og er siden blevet genudsendt på samme kanal i [[1994]] og [[2001]] og senere på [[TV 2 Charlie]] i [[2008]], [[2010]]-[[2013]] og [[2017]]-[[2023]].<ref name=":0">[https://juleweb.dk/julekalendere/the-julekalender/ THe Julekalender]. Juleweb.dk.</ref> Kalenderen består af 24 afsnit af varierende længde og medvirkende er [[Viggo Sommer]], [[Carsten Knudsen]] og [[Uffe Rørbæk Madsen]], der alle spiller to roller.<ref>[https://danskefilm.dk/julekalender.php?id=4 The Julekalender]. [[Danskefilm.dk]]</ref> Julekalenderen følger de tre [[Nisse|nisser]], Fritz, Hansi og Günther, der i deres søgen efter nøglen til en [[spilledåse]] styrter ned på en [[Jylland|jysk]] [[Kartoffel|kartoffelmark]], hvor de søger tilflugt i en underjordisk hule, mens de forsøger at reparere deres [[propel]], som bliver bøjet under nedstyrtning. Ejerne af kartoffelmarken er ægteparret Oluf og Gertrud Sand, som kort efter får en logerende, den københavnske Benny Jensen, der viser sig at være en nåsåer (en nissehader), der er på jagt efter nisserne.<ref>[https://www.nattergale.dk/thejuleresume.html The Juleresume]. Nattergale.dk</ref>
Organisationer